AlexejDobrolubov/national_council_slovak_2010 huggingface dataset:
20. schôdza NR SR - 1.deň - B. popoludní
Dátum: 2024-09-12
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

208. Ďakujem. Progresívci svojimi doterajšími vystúpeniami a reakciami ukázali svoju bezmocnosť a zúfalstvo, keďže nevedia obhájiť svojho šéfa Šimečku a vyvrátiť podozrenia z netransparentného čerpania dotácií z verejných zdrojov, ktorých konečnými užívateľmi sú blízke Šimečkove osoby. Vo svojom zúfalstve bolo dokonca mne vyčítané, že Zväz vyslúžilých vojakov generála Milana Rastislava Štefánika Slovenskej republiky, kde je môj manžel predsedom, dostal dotáciu na rekonštrukciu vojensko-historického múzea 3-tisíc euro, a zároveň a padla dramatická, bolo hovorené, a zároveň padla dramatická otázka, v čom je rozdiel medzi dotáciami, ktoré dostali blízke osoby Michala Šimečku... (Prerušenie vystúpenia predsedajúcim.) Gašpar, Tibor, podpredseda NR SR Prepáčte, chvílinku, opozícia žiada, aby som vás upozornil, že pôjdete k veci, ale ja hovorím, kľudne hovorte ďalej, pretože aj opozícia bola na to upozornená v tejto rozprave a spomeňte si pred chvíľou, ako vaša pani poslankyňa obrátila reč, keď hovorila k inej téme, že teda sa obrátila na toho poslanca, ktorý bol predtým. Chcem posudzovať veci rovnakým metrom, ale sme približne v takých rovnakých mantineloch na obidvoch stranách. Nech sa páči, pokračujte. Kramplová, Dagmar, poslankyňa NR SR Pani poslankyňa hovorila o mimovládkach, zároveň padla dramatická otázka, v čom je rozdiel medzi dotáciami, ktoré dostali blízke osoby Michala Šimečku ako konečnými užívateľmi, výhoda dotáciami, ktoré dostal Zväz vyslúžilých vojakov. Zväz vyslúžilých vojakov je združenie, ktorého korene siahajú až do roku 1876, jednou z činností zväzu je vojensko-historická činnosť, v rámci ktorej členovia spravujú vojensko-historické múzeum dokumentujúce vojenské dejiny na území Slovenska. V rámci tejto činnosti pristúpili k modernizácii historického múzea, na ktorú dostalo dotáciu 3-tisíc euro a vyše 7-tisíc euro ešte prispeli z vlastných peňazí. V tom je teda rozdiel medzi tým Šimečkovým... (Prerušenie vystúpenia časomerom.)
15. schôdza NR SR - 7.deň - A. dopoludnia
Dátum: 2024-06-20
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

40. Ďakujem pekne. Pán poslanec upozornil na to, že ak zákon, ktorý nebol prijatý, môže byť znovu prerokovaný aj skôr, ako uplynie šesťmesačná lehota, ak sa to týka iného volebného obdobia. No pozrela som si rokovací poriadok, ktorý je teda zákonom a v § 96 sa úplne jasne píše, že ak Národná rada, v odseku 3, návrh zákona neschválila, nový návrh zákona v tej istej veci možno podať najskôr o šesť mesiacov odo dňa neschválenia návrhu zákona. Nehovorí sa tu vôbec nič o volebných obdobiach, ani to nevyvoláva žiadne pochybnosti. Takže síce, on sa potom tak ako poopravil, pán poslanec, že je to ustálená prax, ale myslím si, že by sme sa mali držať presne toho, čo je napísané v zákone. Ďakujem pekne.
15. schôdza NR SR - 7.deň - A. dopoludnia
Dátum: 2024-06-20
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

34. Pán poslanec Pročko, tvrdíte, že zákon bol pripravený a mohol byť predložený. Ale to, čo bolo pripravené, to bola jedna katastrofa hodná akurát toho, hodiť to do koša. A ak by bol naozaj taký kvalitný, tak prečo ste ho potom neprijali? Čiže faktom je, že preto sa musel pripraviť riadny zákon, ktorý šiel do medzirezortného pripomienkového konania. Z neho vyplynuli ďalšie pripomienky a bol dvakrát v legislatívnej rade vlády. Čiže preto tento celý čas, preto sa predkladá dnes, a preto je skrátené legislatívne konanie, lebo naozaj potrebujeme Slovensko uchrániť od prípadných finančných postihov. Ďakujem.
15. schôdza NR SR - 7.deň - A. dopoludnia
Dátum: 2024-06-20
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

18. Ďakujem, pán presedajúci. Tuná po týchto vystúpeniach je možné konštatovať, že opozícia znovu a opätovne potvrdila, že jej jedinou politikou je, čím horšie, tým lepšie. Jej jedinou politikou je škodiť Slovenskej republike, všetci si veľmi dobre pamätáme, ako chodili žalovať do Bruselu, ako sa snažili urobiť všetko pre to, aby Slovenská republika bola postihnutá, samozrejme, najmä finančne, čo by jej v tejto situácii, v akej sa po predchádzajúcich vládach nachádza, veľmi uškodilo. To, že teraz my naprávame chybu predchádzajúcich vlád od začiatku tohto volebného obdobia, je jednoducho fakt. Klamstvom a lžou tu bolo tvrdené, že na stole bol pripravený návrh a že sme ho nepredložili, že ministerstvo s tým nič nerobilo. Pani poslankyňa sa veľmi v tomto mýli a dúfam teda, že sa len mýli, a že to nebolo schválne tvrdené. Čiže keby sme ho mali, keby ho ministerstvo malo, určite by ho predložilo, čiže muselo sa s týmto celým vysporiadať a pripraviť úplne nový zákon. To, že KDH nepodporí skrátené konanie a bude riskovať aj to, že by sme dostali veľmi vysokú pokutu, už ma absolútne vôbec neprekvapuje, lebo tých škôd, ktoré narobilo za celú svoju existenciu Slovenskej republiky je mimoriadne veľa. Ďakujem. (Potlesk.)
15. schôdza NR SR - 2.deň - B. popoludní
Dátum: 2024-06-12
Poslanec: Kramplová, Dagmar (SNS)
Druh vystúpenia: Vystúpenie

109. Vážený pán predsedajúci, vážené panie poslankyne, vážení páni poslanci, predkladám vám za skupinu poslancov Rudolfa Huliaka, Dagmar Kramplovej, Adama Lučanského a Andreja Danka návrh zákona, ktorý sa týka zvýšenia príspevku na pohreb. Tento zákon považujeme ako veľmi sociálny príspevok ľuďom, ktorí sa nachádzajú v najťažšej, v jednej z najťažších chvíľ v živote, kedy sa stretnú so stratou svojho blízkeho, blízkej osoby a teda sú postavení ešte aj pred situáciu, kedy je potrebné zariadiť pohreb. Od roku 2007, kedy bol naposledy upravený tento príspevok, ktorý je v súčasnosti 79,67 eura, sa tento príspevok neupravoval a my navrhujeme, aby sa vzhľadom na súčasnú ekonomickú situáciu a infláciu a zvýšenie všetkých nákladov, ktoré sa týkajú pohrebu, zvýšil na sumu 200 eur, čo je zvýšenie o stodvadsať celá, o 120,33 eura. Podľa štatistického úradu v roku 2023 zomrelo na Slovensku 55-tisíc ľudí, čo pri takomto čísle sa jedná o zvýšenie príspevku na pohreb o 6 mil. 600-tisíc eur. Chcem vás týmto, keďže sa nejedná o tak zásadnú sumu, ktorá sa týka rozpočtu Slovenskej republiky, ale pre rodiny a pozostalých sa jedná o sumu, ktorá im výrazne pomôže ako sociálny príspevok, poprosiť o podporu. Ďakujem pekne.
12. schôdza NR SR - 14.deň - A. dopoludnia
Dátum: 2024-05-10
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

164. No len veľmi krátko, tak ako nič relevantné nebolo povedané a nebolo dané v návrhu na odvolanie ministerky kultúry, tak takisto nič relevantné nebolo povedané v týchto vašich reakciách. Ale predsa len pár poznámok, pani Jaurová, ja som nehovorila vôbec nič o vašom predsedovi Šimečkovi, treba počúvať s porozumením a to sa týka aj toho, čo tu bolo povedané, že som hovorila o 30 rokov vlády liberalizmu. Ja som hovorila o 30 rokoch rozpínania sa postupného po celej spoločnosti liberalizmu, ktorý nám veľmi výrazne sa rozmohol v rokoch 2020-2023 a snaží sa pokračovať aj teraz. Čo sa týka štvania, tak, pán Štefunko, ja by som sa pozrela na vaše tribúny a na to, čo sa robí okolo ministerstva kultúry, čo sa robí na vašich sociálnych sieťach, to štvanie voči ministerke kultúry nechutným spôsobom a potom by som sa ozvala. Ja viem a teraz to hovorím vám všetkým, že pravda sa veľmi zle počúva, a to, čím ste reagovali, ako na to naozaj ako, nie je čo povedať, je to smiešne a nič. Pani Jurík, ešte jedna vec, vy ste mi tu hovorili definíciu, čo je to liberalizmus asi zo študentských skrípt, ja som hovorila o liberálnom extrémizme, ktorý tuná už niekoľko rokov od vás zažívame. To je všetko.
12. schôdza NR SR - 8.deň - A. dopoludnia
Dátum: 2024-04-26
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

103. Viackrát tu zaznel argument a zaznel aj od vás, pán poslanec, že ideme umlčiavať mimovládky. Nie, tento zákon žiadne mimovládky neumlčiava, neberie nikomu slobodu slova nejakým spôsobom, len občania uvidia, ak budú mať záujem, kto vlastne k nim hovorí, a kto vstupuje do politického boja akože v mene občianskej spoločnosti, takže my nikoho neumlčiavame, ale tieto mimovládky odkrytím svojho finančného pozadia sa umlčia úplne samé.
12. schôdza NR SR - 6.deň - B. popoludní
Dátum: 2024-04-24
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

104. Pán poslanec Grendel, ak hovoríte, že zo zahraničia financované sorošovské mimovládky sa týmto návrhom stigmatizujú, tak nemáte pravdu a klamete. Zo zahraničia financované sorošovské mimovládky, ktorých výsledkom činnosti bol rozvrat spoločnosti a hrôzovlády v rokoch 2020 až 2023, sa stigmatizovali úplne sami a to práve ich zo zahraničia financovanou rozvratnou politikou. To, že sa liberáli v boji o záchranu týchto zo zahraničia financovaných sorošovských mimovládok neštítia brať si za rukojemníkov skutočné dobročinné organizácie, za ktoré sa neúspešne pokúšajú schovávať, to svedčí len a výlučne o vlastnom charaktere týchto liberálnych extrémistov, ktorí týmto dokazujú, že vo svojej podstate absolútne v ničom sa neštítia od teroristov, ktorí sa za rukojemníkov schovávajú ale úplne presne rovnakým spôsobom. (Reakcia z pléna.)
12. schôdza NR SR - 6.deň - A. dopoludnia
Dátum: 2024-04-24
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

74. Ďakujem. Pán poslanec Prostredník poukázal na to, že organizovaná občianska spoločnosť je dôležitou súčasťou spoločnosti. Áno, s tým sa dá súhlasiť, ale presne tak, ako jej dôležitou súčasťou sú aj politické strany, podnikateľský sektor a podobne. Len treba si povedať aj to, že kým financovanie podnikateľského sektora, politických strán musí byť transparentné, musí byť jasné, kto je konečný užívateľ výhod, tak u mimovládnom sektore sa to úplne presne povedať nedá. Preto je tu oprávnená požiadavka na to, na odkrytie pozadia financovania organizácií, ktoré mnohé vykonávajú aj politickú činnosť. Všetci vidíme a už mnohé roky, že s blížiacimi voľbami sa sieť mimovládnych organizácií, ktoré vykonávajú politickú činnosť, aktivizuje a zapájajú sa priamo do politického boja v prospech určitej časti politického sektora. Prichádzajú s heslami, tak ako už bolo povedané, Za slušné Slovensko, nechceme tu zostať a podobne. Je preto plné právo občanov, aby vedeli, kto k nim hovorí a koho záujmy zastupujú. Častokrát tu zaznieva argument o tom, že je hanbou, aby bola mimovládka označená, že je spoločnosť financovaná zo zahraničia. Určite žiadna, ktorá vykonáva charitu a dostane peniaze zo zahraničia, bude rada, že ich dostane, tak pre nich to hanba nebude. Ďakujem.
12. schôdza NR SR - 2.deň - B. popoludní
Dátum: 2024-04-17
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

22. Ďakujem. Pán poslanec Sabo, hovorili ste vo svojom príspevku, že hlavným cieľom je utlmiť individuálnu automobilovú dopravu. V Bratislave ste s touto filozofiou už niekoľko rokov, čo ste pri vedení Bratislavy, začali aj v praxi, ale zároveň ste podstatne aj zhoršili fungovanie mestskej hromadnej dopravy, keď je treba takmer vždy dva až trikrát prestúpiť, aby sa cestujúci dostali do svojho cieľa. Tak by som vám chcela poblahoželať, lebo týmito opatreniami, Progresívne Slovensko, sa už podarilo v Bratislave utlmiť individuálnu automobilovú dopravu tak, že ste z bratislavských ciest spravili jedno súvislé parkovisko. Tvrdíte, že v Bratislave je mimoriadne znečistený vzduch, a ja tvrdím, že ste vašimi extrémnymi a nezmyselnými a škodlivými opatreniami tomu významne prospeli. Ak ste dávali do pozornosti ako príklad utlmovanie individuálnej automobilovej dopravy v Budapešti, tak treba dať do pozornosti aj ten fakt, že v Budapešti je metro a je normálne fungujúca mestská hromadná doprava, nie tak nezmyselne chaoticky a voči cestujúcim zlomyseľne ako v Bratislave.
9. schôdza NR SR - 8.deň - B. popoludní
Dátum: 2024-02-13
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

148. Ďakujem pekne. Pani poslankyňa Jaurová položila vo svojom vystúpení niekoľko otázok, napr. na základe čoho poslanci predložili tieto zákony, čo podľa nej oslabuje demokratický proces legislatívneho procesu. Tak ako, pani poslankyňa Jaurová, poslanci Progresívneho Slovenska nevedeli, že ak chcú odvolať člena vlády, potrebujú 28 podpi... 30 podpisov a nie 28, takisto by si mala naštudovať Ústavu Slovenskej republiky čl. 87 ods. 1, ktorý hovorí: Návrh zákona môžu podať výbory Národnej rady Slovenskej republiky, poslanci a vláda Slovenskej republiky. Ale pre Progresívne Slovensko zjavne Ústava Slovenskej republiky nič nehovorí. Ďalej sa pýtala na dôvod predloženia tohto zákona a zvýšenia počtu členov dozornej rady. Veľmi dobre poslankyňa Jaurová pochopila, že je našou snahou zvýšená kontrola verejných zdrojov a ich hospodárne využívanie. Pridelenie finančných prostriedkov z verejných zdrojov napr. na totálne stratový film nepovažujeme za hospodárne a efektívne využívanie prostriedkov fondu, práve naopak, myslím, že tých dvoch členov dozornej rady hravo zaplatíme z ušetrených prostriedkov a ešte nám zostane aj na podporu zmysluplných projektov. No a považujeme za dôležité rozbitie spriaznených väzieb a prideľovanie prostriedkov vôbec nie transparentným spôsobom. Ďakujem.
4. schôdza NR SR - 3.deň - B. popoludní
Dátum: 2023-11-28
Poslanec: Kramplová, Dagmar (SNS)
Druh vystúpenia: Vystúpenie s faktickou poznámkou

75. Pani poslankyňa Kolíková v súvislosti s tragickým úmrtím generála Lučanského dnes povedala, nikdy som nemala žiadne vyjadrenie, že mi to nie je ľúto. Chcem poukázať na falošnosť a klamstvo poslankyne Kolíkovej. Všetci si veľmi dobre pamätáme reláciu Pumpa, v ktorej krátko po smrti Milana Lučanského vystúpila a arogantne, bez akéhokoľvek náznaku citu povedala, však on ani nebol žiadny hrdina. Žiadna pokora pred majestátom smrti. Ani náznak pocitu zodpovednosti, že sa takéto veci dejú v zariadeniach v rezorte, ktorý ona riadi. Je to šokujúce ešte aj dnes, pani poslankyňa.
39. schôdza NR SR - 6.deň - A. dopoludnia
Dátum: 2025-09-17
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Super, Julo, ďakujem za tvoj príspevok a tak ešte raz a pomaly, že Laco vy ste skopírovali normálne celú dôvodovku z minulého roka. Ešte stále som to, hej tykáme si, ešte som to nestrávil. Čiže to znamená, že aj tie, aj tie dôvody, ktoré nám hovoríte, že vlastne sú akútne kvôli SLK, tak sú takisto akútne ako minulý rok vlastne nie? Čiže vlastne už druhý rok trvajú preto akútne dôvody prečo vlastne to vždycky robíme expresne rýchlo za týždeň namiesto toho, aby sme sa o tom bavili vlastne priebežne nie. No ale mňa by na tomto zaujímalo, že Laco ty si o tom vedel? Pretože viete, jak sa tvoria také materiály však veď jasné, že to nepísal osobne minister, však tak to nefunguje, len by ma zaujímalo, že či vy ste si na porade povedali, že neviem rozpočtová sekcia alebo daňová sekcia, kto robil tú dôvodovku, že, že tak teda však čo tam máme napísať, tak že á chalani dievčatá však napíšte tam, dajte tam to čo minulý rok však v pohode poďme môžme ísť domov alebo niečo iné robiť. Alebo, alebo proste iba leniví kolegovia úradníci si iba tak akože bez vedomia ministra to tam dali no a teraz ti pripravili, pripravil Julo Jakab tuto takéto prekvapenie. Veľmi by ma zaujímalo, ako to vzniklo, asi sa to nedozvieme, ale, ale každopádne ako tu bolo povedané, je to škandál.
39. schôdza NR SR - 5.deň - B. popoludní
Dátum: 2025-09-16
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Ďakujem pekne. Ja by som sa rád ministra financií opýtal na to, ako bolo na tripartite. Mohol by si nám zreportoval niečo o tomto? Z toho, čo som zachytil v médiách, to nemohlo byť príjemné stretnutie a asi aj preto, že ste úplne rezignovali na akýkoľvek slušný dialóg, napríklad so svojimi partnermi, hoci aj zákonnými partnermi. Máte tripartitu po ex-post, po tom, ako to schválila vláda, tak to sme tu ešte nemali a tak to potom aj vyzerá. Druhú otázku mám, že aké pozmeňováky chystáte. Radi by sme sa o tom dozvedeli včas a nie zase takou atómovkou na výbore z úst pána Karasa, ako býva vaším dobrým zvykom. A tretia vec k tomu stavu verejných financií. Toto je úžasné, ako dokážete byť vytrvalý vo svojich naratívoch, ktoré sú plné prekrúcania a klamstiev. Akože v princípe sme si tu zvykli od garnitúry SMER-u, ale od ministra financií sme to akosi neviem zvyknúť. Asi tak, že použijem tvoju metaforu, že nám horí dom, tak vy hasíte ten požiar ešte ďalším ohňom. Konkrétne, minule tu spomenul kolega Viskupič, myslím na výbore, tak som sa na to pozrel, že vieš o tom, že medzi rokmi 23 až 25, teda odkedy vládnete vzrástol dlh o 15 miliárd. Za tri roky vlád OĽANO, Hégerovej a Matovičovej, teda počas svetovej pandémie, energokrízy a vypuknutia vojny narástol dlh o 14 miliárd. Vy ste zadĺžili Slovensko viacej, ako vlády OĽANO počas najväčších kríz. To je ten oheň ohňom. A zvyšok nestihnem, tak neskôr.
39. schôdza NR SR - 5.deň - A. dopoludnia
Dátum: 2025-09-16
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Ďakujem. Zaujal ma záver vystúpenia. Páni, vy ste kto? Ja som vás nevidel nikdy vystupovať. Jediné, čím ste, čím sa viete ukázať, sú takéto pokriky, akože veľmi, veľmi nedôstojné v utorok ráno takto, prvý pracovný deň. No ale vďaka, Michal, za, za tvoj sumár. Bolo to, samozrejme, veľmi trefné, hlavne tá pasáž o strachu je podľa mňa veľmi, veľmi presná. A ja by som chcel doplniť, že tak ako si povedal, že v slušnej krajine sme sa o tomto mali rozprávať v máji. Áno, keby sa dodržiavali pravidlá, tak by sa o tom verejne diskutovalo od jari, pretože to sú veci, na ktoré sa potrebujú ľudia aj podnikatelia pripraviť. A takisto v slušnej krajine sa nehádžu takéto polená pod nohy ľuďom úplne drasticky a na poslednú chvíľu. A tvorcovia politík a vláda by mali, by mali podporovať tvorbu hodnôt a nie hádzať takéto, takéto polená pod nohy ľuďom. Pretože ak sa nepodporí ich kreativita, tak nemôže byť prosperita a potom nie sú ani peniaze. No a tiež v slušnej krajine sa neposielajú ľudia takto pracovať cez sviatky, zatiaľ čo vládni politici si nevedia utiahnuť zo svojho luxusu, na sebe, na sebe neušetria nič, ale ľuďom berú z peňaženiek. A čo mňa ešte zvlášť zaujalo, a to je, to je taká možno trochu novinka na ministra financií, aké vzdušné zámky si nakreslil v tejto konsolidácii. Jednoducho čísla, ktoré tam sú, naplnené nebudú. A dokázať a uvidieť to budeme, to budeme môcť až, až oveľa-oveľa neskôr. No ale my nežijeme v slušnej krajine. Žijeme v krajine, kde sa chaos a vzájomné vydieranie na verejnosti stalo pracovnou metódou fungujúc vďaka, vďaka podrazov, vďaka podrazom medzi sebou a ani sa neobťažujú akoukoľvek diskusiou. Ďakujem za vystúpenie.
39. schôdza NR SR - 5.deň - A. dopoludnia
Dátum: 2025-09-16
Poslanec: Kišš, Štefan (PS)
Druh vystúpenia: Vystúpenie s faktickou poznámkou

(Rečníkovi sa neskôr zapol mikrofón.) Á, už mi to ide, dobre, aj zariadenie sa musí prebrať po víkende. Ďakujem. Môžem vystúpiť, teda ale kto by si pamätal, čo bolo v piatok, že, už to bolo dávno, bolo nás tu pár, tak možno by som to tak zosumarizoval to posledné vystúpenie, aj to, čo sa tu vlastne koniec-koncov udialo v ten piatok. Jedna vec, že pán minister financií sa nám tu opustil, veľa sa, samozrejme, pokračoval so svojimi až invektívami veľa, veľa tých svojich, čo sme nazvali Lacove hoaxy, teda svoje klamstvá, ktorými ospravedlňuje, že on a jeho garnitúra za to nemôžu. Veľa sa hádal s poslancami SLOVENSKO, táto póza mu zjavne svedčí a vyhovuje, na naše otázky, na to, čo sme sa, čo sme my rozprávali v rozprave, nijako nereagoval a čo je ešte dôležitejšie, on nám vlastne v skutočnosti nepovedal, že prečo naozaj máme to SLK. Že vraj je to kvôli náhlym hospodárskym škodám, ktoré prišli zo Západu, tak keď toto má byť akože pravda, tak potom, potom už, potom už neviem, ale myslím, že všetci jasne vidia, že to dvoch rokoch uťahovania opaskov si nevedia rady a to, čo sa v skutočnosti udialo, je, že sa nevedeli na ničom dohodnúť, navzájom sa hádajú, vydierajú a výsledkom je, že to, čo nám tu teraz prišlo v podobe konsolidácie č. 3, je ďalšie uťahovanie opaskov spôsobom celé naruby, a čo je na tom ešte zaujímavé, že minister sa začal sám teda rozprávať o tom, že on za to nemôže, ale on ani o ničom nerozhoduje. No tak keď o tom nerozhoduje, tak potom je zbytočný. Ďakujem.
39. schôdza NR SR - 4.deň - A. dopoludnia
Dátum: 2025-09-12
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Ďakujeme pekne. Pán minister financií sa nám tu trochu opustil. A pán to nie je o tom, že čo teda chceš počúvať, ale tu sme v pléne Národnej rady, takže tu budeme hovoriť naše argumenty, ktoré, bohužiaľ, musíš počúvať. A ja som tak trochu, akože som tu pribehol, keď som videl, že vystupuješ v rozprave, tak som trochu dúfal, že sa vyjadríš aj k tým bodom, ktoré som hovoril ja. Ale môžem to chápať tak, že keďže si sa k tomu nevyjadril, tak moje vystúpenie beriem teda že bolo aj podľa teba korektné. Pretože by som teda, ak nie, tak by som rád počul aké výhrady alebo aké klamstvá som povedal ja. Ale to by ma veľmi, veľmi zaujímala aj z tvojich úst. Ale malá poznámka, kolegovia z IFP ti určite povedali aj čo je Now political change scenár, ktorým sa tak rád sa oháňaš, že by tu bol dlh 100 %. Tak 100 % by nastal keby vláda nerobila nič. Vy ste zatiaľ blízko toho nič, pretože za posledné dva roky ste nezastavili to zadlžovanie. Ale pre korektnosť teda, je pomalšie to zadlžovanie ako NPC, ako tých 100 %, ale nezastavili ste ho. Takže zase, to je také, no, tak povedať, tak akože tak polovičku toho príbehu, že tu by bolo 100 % keby sme neviem čo. Tak to je now potical scenár ktorý teda minimálne si o ňom dostal určite brief od kolegov na IFP, tak verím, že mu aj rozumieš. Ďakujem.
39. schôdza NR SR - 4.deň - A. dopoludnia
Dátum: 2025-09-12
Poslanec: Kišš, Štefan (PS)
Druh vystúpenia: Vystúpenie s faktickou poznámkou

62. Rád by som v mene drahého ministra financií zagratuloval všetkým občanom. Podľa jeho prejavu bolo v minulom roku bravčové karé bez kosti a bravčová masť lacnejšia. To sú výsledky, ktoré nám doručil minister financií za minulý rok. Naozaj gratulujem. Celkovo k tejto správe, ako hovoríme my na východe, nie že yesterday's news, toto nie sú, táto správa nie sú včerajšie správy, to sú predvčerajšie správy. Na finančnom výbore, na ktoré, na ktorom minister financií opäť nebol, som, som vravel jeho kolegom, že vlastne takú správu nepotrebujú ani pripravovať, môžu sa kolegovia venovať niečomu užitočnejšiemu alebo, alebo dostať voľno. Ale neviem, načo sa rozprávame o správe, ktorá je jednoducho zastaraná, dnes všetci vieme, že inflácia je výrazne vyššia, je výrazne vyššia najmä kvôli opatreniam vlády, kvôli Ficovej drahote, ktorú nám v minuloročnom konsolidačnom balíčku zaviedli., O tomto v tejto správe nie je nič, rokujeme o nej v septembri, je to správa za minulý rok, teda do konca minulého decembra. A ako správne poznamenal kolega Marián Viskupič, minister financií opäť už relatívne zaužívanou svojou metódou tam ohýba čísla, porovnáva polročnú infláciu s celoročnou, tak aby zakryl to, že tá Ficova drahota už doľahla na ľudí, dnes máme jednu z najvyšších inflácií v celej Európe a minister financií sa tvári, že sa nič nedeje, že je všetko v poriadku. Gratulujem.
35. schôdza NR SR - 13.deň - B. popoludní
Dátum: 2025-06-16
Poslanec: Kišš, Štefan (PS)
Druh vystúpenia: Vystúpenie s faktickou poznámkou

265. Ďakujem pekne. Pán Mikloško, ja nemám žiadny ďalší argument alebo doplnenie. Iba som vám chcel povedať, že vám ďakujem za tento prejav a vlastne za to, že ste sa vrátili a že ste tu s nami. Nebol to prvý zásadný prejav, ktorý ste tuto v pléne mali a som rád, že som si ho mohol vypočuť. Ďakujem pekne.